Diari Oficial de la Generalitat Valenciana


Sumari del DOGV 3125, del 19-11-1997 (1997/11083)

ACORD de 23 de setembre de 1997, de la Comissió Territorial d'Urbanisme, per la qual es va aprovar la modificació número 6 de les Normes Subsidiàries d'Altura.
---------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11701


Data del document
:   23-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3790 ACORD de 23 de setembre de 1997, de la Comissió Territorial d'Urbanisme de Castelló, pel qual es va aprovar la modificació núm. 6 de les Normes Subsidiàries d'Altura. [97/X11376]
  
Vist l'expedient de modificació núm. 6 de les Normes Subsidiàries d'Altura, del qual resulten els següents:
  
Antecedents de fet
  
Primer
  
El ple de l'Ajuntament, en sessió de 25 de febrer de 1997, va adoptar l'acord d'exposar al públic la modificació núm. 6 de les Normes Subsidiàries de Planejament, mitjançant edictes inserits en el Diari Oficial de la Generalitat Valenciana, núm. 2.950, de 12 de març de 1997, i en el periòdic Mediterráneo, de data 4 de març de 1997. El resultat del tràmit d'exposició pública va ser que no es va produir cap al·legació, i es va procedir a l'aprovació del document provisionalment el 5 de juny de 1997.
  
Segon
  
La documentació aportada consisteix en memòria justificativa, plans d'estat actual, de zones objecte de modificació i plans d'ordenació que reflecteixen la modificació proposada.
  
Tercer
  
La finalitat de la modificació és el reajustament d'alineacions del carrer de la Fuente Sierra al tram comprés entre el carrer de San José i el límit del sòl urbà, i l'obertura d'un vial en l'illa de cases adjacent i l'eliminació d'un altre reagrupant dues illes de cases contigües a l'anterior.
  
La modificació introdueix uns canvis en les superfícies edificables i afectes a destinació pública, resultat de les quals s'ha reduït la superfície d'aprofitament lucratiu.
  
Fonaments de dret
  
Primer
  
La tramitació ha sigut correcta en compliment de l'article 38 i la documentació està completa en compliment de l'article 27, en relació amb l'article 55, tots aquests de la Llei 6/94, de la Generalitat Valenciana, Reguladora de l'Activitat Urbanística (LRAU).
  
Segon
  
El 4 de març de 1997, el director general d'Urbanisme i Ordenació Territorial va resoldre donar trasllat de l'informe previ en relació amb la modificació proposada, en el qual des de l'enjudiciament, que s'ha de realitzar segons l'article 40 de la LRAU, no es va observar cap impediment que n'obstaculitzara l'aprovació definitiva.
  
Tercer
  
En el citat informe es va fer insistència a justificar expressament el compliment dels articles 55.3 i 19 de la LRAU, la qual cosa s'ha efectuat en la documentació remesa, en el sentit de la seua innecessarietat atès que s'ha produït una disminució de 39 m² de sòl edificable.
  
Quart
  
De conformitat amb els articles 8. a) i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la seua proposta a dictamen previ de la Comissió Territorial d'Urbanisme, dictamen que, en el cas de municipis menors de 50.000 habitants, tindrà directament efectes de resolució executòria.
  
Segons tot el que antecedeix, la Comissió Territorial d'Urbanisme, en sessió de 23 de setembre de 1997:
  
Acorda aprovar definitivament la modificació puntual núm. 6 de la Normes Subsidiàries de Planejament d'Altura.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló, 23 de setembre de 1997.- El secretari de la Comissió Territorial: Joaquín Llidó Silvestre.